### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 9. oktober 2024 har vedtaget Magistratens indstilling med de ændringer, der er foreslået af Børn og Unge-udvalget til indstillingens beslutningspunkt 2, jf. udvalgets erklæring af 2. oktober 2024.

Det Konservative Folkepartis, Venstres, Enhedslisten de Rød-Grønnes, Liberal Alliance og DanmarksDemokraternes byrådsgrupper kunne ikke tiltræde indstillingens beslutningspunkter 2 og 3.

###

.

### Resume

Både på landsplan og i [adresse] ses en relativ stor ulighed mellem bydelene. Dette afspejler sig også i elevsammensætningen og i andelen af distriktselever på flere af skolerne i [adresse].

I forlængelse af den byrådsbesluttede undersøgelse af dansk som andetsprogsområdet i 2021 igangsatte Børn og Unge en proces med afdækning af de lovgivningsmæssige muligheder, viden og forskning samt erfaringer fra andre kommuner med henblik på at skabe mere bæredygtige skoler med en blandet og mangfoldig elevsammensætning.

På baggrund af denne proces og intentionerne i den nye politiske aftale om udsatte boligområder blev fem forslag til justering af rammer og kriterier for det frie skolevalg sendt i høring. Det forslås, at byrådet vedtager to af forslagene, ved at indføre en fortrinsret for børn med dansk som andetsprog med sprogstøttebehov og erstatte søskendegarantien med en fortrinsret, for derigennem at kunne skubbe til udviklingen mod mere bæredygtige og socialt blandede skoler.

### Beslutningspunkter

Det indstilles:

At 1) Byrådet vedtager, at der ved optagelse i børnehaveklasse indføres en fortrinsret til ledige pladser til børn med dansk som andetsprog (DSA) med et sprogstøtte-behov. Fortrinsretten vil gælde fra skoleindskrivningen til skoleåret 2025/26 for almenområdet.

At 2) Byrådet vedtager, at søskendegarantien ved optagelse i børnehaveklasse erstattes af en fortrinsret til ledige pladser til børn, der har søskende på skolen. Fortrinsretten vil gælde fra skoleindskrivningen til skoleåret 2025/26.

At 3) Byrådet vedtager en udfasning af søskendegarantien, der sikrer, at forældre, der allerede (dvs. inden den 1. august 2025) har børn indskrevet på en skole, fortsat vil have krav på at få deres yngre børn indskrevet på samme skole.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-09-2024

Sussie Svendsen: 11

Fremsendes til [adresse] med bemærkning, at Magistraten i mødet den 17. december 2024 anbefaler, at byrådet tiltræder Magistratsafdelingen for Børn og Unges indstilling af 4. september 2024.

Venstre, Socialdemokratiet, Svenning Svendsen og Konservative Folkeparti tog forbehold.

Udvalg: [adresse]

Dato: 25-09-2024

Sussie Svendsen: 8

Fremsendes til Børn og Unge-udvalget til behandling i henhold til beslutning i byrådets møde den 25. september 2024.

Udvalg: Børn- og Unge-udvalget

Dato: 02-10-2024

Sussie Svendsen: 3

Udvalget anerkender de politiske ambitioner fra aftalen om udsatte boligområder om at skabe mere socialt balanceret og bæredygtig elevsammensætning på de aarhusianske folkeskoler. Udvalget ser et behov for blandede skoler i hele kommunen. Børn med dansk som andetsprog (DSA-børn) med alderssvarende dansk, der vælger skoler til med en lav DSA-andel, er således også en understøttende udvikling i indfrielsen af de politiske ambitioner.

Samtidig er udvalget optaget af at gøre distriktskolen og folkeskolen til et attraktivt tilvalg. For eksempel ved at understøtte mulighederne for at vende tilbage til distriktskolen, hvis børn går på en skole langt væk fra, hvor de bor i dag. Eller muligheden for at vende tilbage til folkeskolen fra en privatskole.

Forslagene i indstillingen er konkrete greb og bud til på sigt at sikre mere socialt blandede og bæredygtige skoler. Forslaget angår kun ændring af søskendegaranti i relation til dem, der ikke vælger distriktskolen. Denne søskendegaranti ændres til en fortrinsret.

På ovenstående baggrund konkluderede udvalget følgende:

Jim Jørgensen, Else Mathiasen, Malou Møller, Ida Olesen og Yvonne Mogensen kunne tiltræde indstillingen med ændring af indstillingspunkt at 2). Ændringen omfatter fastholdelse af søskendegaranti ved skolestart i børnehaveklasse for søskende til børn i specialklasser og for søskende til børn der via skolehenvisningspolitikken henvises til en modtagerskole. Ved sidstnævnte er der tale om en fastholdelse af eksisterende passus jf. styrelsesvedtægten.

Patrick Sørensen og Ragnhild Holm kunne tiltræde indstillingspunkt at 1) og kunne ikke tiltræde indstillingspunkt at 2) og at 3).